
KĖDAINIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMOJO DAIKTO PIRKIMO IR JO PERDAVIMO 
KĖDAINIŲ BENDRUOMENĖS SOCIALINIAM CENTRUI

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 ir 15 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalimi, 12 straipsnio 2 dalies 1 punktu ir 5 dalimi, Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu ir atsižvelgdama į 2024 m. gruodžio 13 d. projekto „Asmenų su intelekto ir (ar) psichikos negalia institucinės globos pertvarkos įgyvendinimas Kėdainių rajono savivaldybėje, įsigyjant apsaugotus būstus“ Nr. 22-406-P-0001 sutartį Nr. NVP-852, Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019 m. spalio 25 d. sprendimu Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 5 punktą bei Kėdainių rajono savivaldybės administracijos Butų, apsaugoto būsto paslaugai teikti, pirkimo komisijos 2026 m. rugsėjo 9 d. sprendimą dėl derybas laimėjusio kandidato, Kėdainių rajono savivaldybės taryba nusprendžia:
1. Pirkti Kėdainių rajono savivaldybės nuosavybėn 49,40 kv. m bendro ploto butą (unikalus Nr. 5397-5000-4018:0012) už  95 500 Eur. 
2. Nupirkus sprendimo 1 punkte nurodytą turtą, perduoti jį Kėdainių bendruomenės socialiniam centrui valdyti, naudoti ir disponuoti juo patikėjimo teise. 
3. Įgalioti Kėdainių rajono savivaldybės merą pasirašyti 1 punkte nurodyto turto pirkimo–pardavimo sutartį ir perdavimo–priėmimo aktą.
4. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

Kėdainiai

Parengto sprendimo projekto tikslai:
            Nupirkti Savivaldybės nuosavybėn butą, skirtą apsaugoto būsto paslaugai teikti ir perduoti jį Kėdainių bendruomenės socialiniam centrui valdyti, naudoti ir disponuoti juo patikėjimo teise.
Sprendimo projekto esmė, rengimo priežastys ir motyvai:
Įgyvendinant institucinės globos pertvarką ir pereinant nuo institucinės globos prie šeimoje ir bendruomenėje teikiamų paslaugų, kaip nustatyta Kauno regiono žemėlapyje, reikalinga įsigyti 2 butus po du kambarius.
Administracija, įgyvendindama 2024 m. gruodžio 13 d. projekto „Asmenų su intelekto ir (ar) psichikos negalia institucinės globos pertvarkos įgyvendinimas Kėdainių rajono savivaldybėje, įsigyjant apsaugotus būstus“ Nr. 22-406-P-0001 sutartį Nr. NVP-852, Kėdainių rajono savivaldybės 2026–2028 metų strateginį veiklos planą, patvirtintą Kėdainių rajono savivaldybės tarybos 2026 m. vasario 20 d. sprendimu Nr. TS-33 „Dėl Kėdainių rajono savivaldybės 2026–2028 metų strateginio veiklos plano tvirtinimo“, ir siekdama pagerinti socialines paslaugas asmenims, turintiems proto ir (ar) psichikos negalią, vykdo apsaugoto būsto pirkimo procedūras. 
Šiuo sprendimu patvirtinamas Butų, apsaugoto būsto paslaugai teikti, pirkimo komisijos sprendimas skelbiamų derybų būdu pirkti  2 kambarių butą Rasos g., 49,40 kv. m., 3 aukšte, blokiniame 1975 m. statybos name. Prieš tai atliktos visos turto vertinimo ir derybų procedūros, nurodytos Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos apraše.
Pasirašius notarinę pirkimo–pardavimo sutartį ir įregistravus Savivaldybės nuosavybės teises VĮ Registrų centre, nupirktas butas bus perduotas Kėdainių bendruomenės socialiniam centrui valdyti, naudoti ir disponuoti juo patikėjimo teise.
Lėšų poreikis (jeigu sprendimui įgyvendinti reikalingos lėšos):
Lėšos numatytos Savivaldybės biudžete (ES fondų ir Savivaldybės biudžeto lėšos).
Laukiami rezultatai:
Didinamas asmenų su proto ir (ar) psichikos negalia savarankiškumas, įgalinimas gyventi bendruomenėje pagal jų poreikius, teikiant apsaugoto būsto paslaugas.
Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Turto valdymo skyriaus vedėja			                   Audronė Naujalienė 
image1.png




